ઉપર રૂમમાં દીપા કંઈક વિચારતી હોય છે અને ત્યારે અવની હસતાં હસતાં બોલે છે, “શું વિચારો છો દીદી…? જીજુ ક્યારે આવશે એજ ને ?” ત્યારે દીપા કહે છે, “હમમ…!” અવની બોલે છે, “ચિંતા ન કરો દીદી… હવે જીજુ સવારે સીધી જાન લઈને જ આવશે !” એ સમયે રોહન અને કૈલાશ સીડી ચઢતાં હોય છે અને રોહન કહે છે, “કૈલાશ ફ્લેશ લાઈટ ચાલુ કર !” કૈલાશ ફ્લેશ લાઈટ ચાલુ કરે છે અને બંને અવનીનો રૂમ શોધતાં હોય છે. કૈલાશ કહે છે, “રોહન…જો પેલા રૂમ માંથી હસવાનો અવાજ આવે છે, નક્કી અવની અને દીપા ત્યાં હશે !”